**Príslovky**

* Neohybné plnovýznamové slová
* Vyjadrujú okolnosti deja
* Akýkoľvek dej sa môže odohrávať niekde (miesto), niekedy (čas), nejako (spôsob) a môže mať príčinu a dôvod, prečo sa odohráva (príčina)
* Delenie:
	+ **miesta** – kde?, kam?, kade?, odkiaľ?, pokiaľ? – *dole, vpravo, okolo, zhora, uprostred, potiaľ...*
	+ **času** – kedy?, odkedy?, dokedy?, ako dlho? – *včera, zvečera, oddnes, stále, dozajtra...*
	+ **spôsobu** – ako?, akým spôsobom? – *dobre, hlasno, plynulo, po slovensky, veľmi, skvelo...*
	+ **príčiny**- načo?, prečo?, začo?, z akej príčiny? – *zámerne, nadarmo, zato, náhodne...*
* Stupňovanie prísloviek: pravidelné, nepravidelné
	+ stupňujú sa príslovky,ktroé sú odvodené od akostných prídavných mien – dobrý – dobre, dlhý – dlho, ďaleký – ďaleko...
	+ rozlišujeme tri stupne:
		- dobre lepšie nejlepšie
		- hlasno hlasnejšie najhlasnejšie
		- dlho dlhšie najdlhšie
* Pravopis:
	+ slovotvorná prípona – je vždy krátka: **-e** – pekn**e**, **-sky** – sloven**sky**, **-o** – zdrav**o**
	+ písanie osobitne a dovedna
		- ***dovedna*** sa píšu tie, ktoré vznikli spojením predložky a podstatného mena: sčasti – **s + časť**, nadránom – **nad + ráno**, naprostriedku – **na + prostriedok...**; príslovky, ktoré vznikli spojením dvoch prísloviek: zriedkakedy, dennodenne, svätosväte...
		- ***dovedna aj osobitne*** – príslovky, ktoré označujú farbu, a čas veku, t.j. vzrastu, preferuje sa však písanie dovedna: dobiela/ do biela, načerveno/na červeno, odmala/od mala, odmlada/od mlada...
	+ príslovky so spojovníkom – široko-ďaleko, raz-dva, zoči-voči, krížom-krážom...
* Treba rozlišovať medzi príslovkami a predložkami, prípadne medzi príslovkami a časticami:
	+ Bežal **okolo**. – kde, kade bežal? Po tomto slove nejde žiadne podstatné meno a na základe otázky, ako sa naň pýtame, vieme určiť, že ide o príslovku.
	+ Bežal **okolo** školy. – okolo koho, čoho bežal?, pýtam sa pádovou otázkou a slovo okolo vyjadruje vzťah slovesa bežal a podstatného mena škola, po slove okolo ide podstatné meno, vieme ho identifikovať ako predložku.
	+ **Príslovky stoja pri slovesách, predložky sa predkladajú pred podstatné mená.**
	+ Prídi **skôr**. – kedy? Podľa otázky určíme, že ide o príslovku
	+ Je **skôr** žltý ako oranžový. – slovíčko *skôr* v tomto prípade vyjadruje osobný pocit hovoriaceho, preto ide o časticu